
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1115 

20 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού - παραλίας στη θέση Του¬ 


ριστικό Περίπτερο Άσσου Δήμου Ερίσου Ν. 

Κεφαλληνίας. 1 

Άρση αναδάσωσης σε έκταση που έχει κηρυχθεί ανα¬ 
δασωτέα στη θέση «Πυργάκι» Δημοτικού Διαμερί¬ 
σματος Δροσιάς του Δήμου Τριταίας. 2 

Κήρυξη αναδασωτέας έκτασης 1,305 στεμμάτων, στη 
θέση «Κεφαλόβρυσο» ή «Κολυμπό» Δημοτικού Δια¬ 
μερίσματος Αγίου Σώστη, Δήμου Είρας, Νομού 
Μεσσηνίας. 3 


ΑΠΟΦΑΣΕΙ Σ 

Αριθ. 1078958/7060/Β0010 (1) 

Καθορισμός ορίων αιγιαλού - παραλίας στη θέση Τουρι¬ 
στικό Περίπτερο Άσσου Δήμου Ερίσου Ν. Κεφαλ¬ 
ληνίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 258/ 
τ.Α'/19.12.2001) «Περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν.3200/55 "Περί διοικητικής αποκέ¬ 
ντρωσης" όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ.347/1986, Ν. 2026/1992 
και Π.Δ. 97/1993. 

4. Τις διατάξεις του άρθρου 19παράγρ. 5 Ν. 2344/1995, 
του άρθρου 52 παρ. 6 Ν. 2218/1994, του άρθρου 4 παρ. 7 
του Ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του Ν. 2399/96 με 
τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περ/κό Δ/ντή. 


5. Τις διατάξεις του τετάρτου εδαφίου της παρ. 2 του 
άρθρου 1 καιτηςπαρ.δτου ιδίου άρθρου του Ν. 2503/97 
Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις" (ΦΕΚ 107/Α), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή της 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 
1.9.1997 στον Υπουργό Οικονομικών. 

7. Την 1065956/863/Α0006/15.7.2003 (ΦΕΚ 985 τ.Β'/ 
16.7.2003) κοινή απόφαση των Πρωθυπουργού και Υ¬ 
πουργού Οικονομίας και Οικονομικών, περί ανάθεσης αρ¬ 
μοδιοτήτων του Υπουργού Οικονομίας και Οικονομικών 
στους Υφυπουργούς". 

8. Την 1115093/1378/Α0006/17.12.2001 (ΦΕΚ 1720 τ. Β' 
/21.12.2001) απόφαση του Υφυπουργού Οικονομικών, 
περί μεταβίβασης αρμοδιοτήτων του Υφυπουργού Οικο¬ 
νομικών στο Γενικό Γραμματέα, στους Γενικούς Διευθυ¬ 
ντές κ.λ.π. του Υπουργείου Οικονομικών, όπως αυτή τρο¬ 
ποποιήθηκε με την 1041136/468/Α0006/18.5.2002 (ΦΕΚ 
633/22.5.2002 τ. Β') απόφαση του Υφυπουργού Οικονο¬ 
μίας και Οικονομικών. 

9. Την από 6.6.2003 έκθεση της Επιτροπής καθορισμού 
ορίων αιγιαλού και παραλίας στη θέση Τουριστικό Περί¬ 
πτερο Άσσου Δήμου Ερίσου Ν. Κεφαλληνίας και το από Ι¬ 
ούλιο 2002 τοπογραφικό υψομετρικά διάγραμμα κλίμα¬ 
κας 1:500 το οποίο έχει συνταχθεί από τον Πολιτικό Μη¬ 
χανικό Όθωνα Φιλιππάτο σε μία (1) πινακίδα. Ελέγχθηκε 
και θεωρήθηκε στις 9.9.2002 από τον Προϊστάμενο της 
ΤΥΔΚΝ. Κεφαλληνίας. 

10. Το544.5/427/03/ΑΡ.ΣΧ.540/15.5.2003 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 6.6.2003 έκθεση της κατά το άρ¬ 
θρο 3 του Ν. 2971/2001 "Περί αιγιαλού - παραλίας" αρμό¬ 
διας Επιτροπής καθορισμού ορίων αιγιαλού και παραλίας 
για τον καθορισμό ορίων αιγιαλού παραλίας στη θέση 
Τουριστικό Περίπτερο Άσσου Δήμου Ερίσου Ν.Κεφαλλη- 































11158 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


νιας καιτο από Ιούλιο 2002 τοπογραφικό υψομετρικό διά¬ 
γραμμα κλίμακας 1:500 το οποίο έχει συνταχθεί από τον 
Πολιτικό Μηχανικό Όθωνα Φιλιππάτο σε μία (1) πινακίδα. 
Ελέγχθηκε και θεωρήθηκε στις 9.9.2002 από τον Προϊ¬ 
στάμενο της ΤΥΔΚ Ν. Κεφαλληνίας. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή με στοιχεία Α1, Α2,.Α24. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Π1, Π2.Π24. 

Καθορίζεται ζώνη παραλίας πλάτους 15 μ. για να εξυ¬ 
πηρετηθούν οι σκοποί της παραγράφου 2 του άρθρου 1 
του Ν. 2971/2001. 

Εντός του αιγιαλού δεν υπάρχουν κτίσματα. 

Εντός της ζώνης παραλίας υπάρχουν κτίσματα τα οποία 
δεν εξαιρούνται. 

Δεν υφίσταται παλαιός αιγιαλός. 

Η παρούσα απόφαση μαζί με την Έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Αθήνα, 6 Οκτωβρίου 2003 

Με εντολή Υφυπουργού 
Ο Γενικός Διευθυντής 
Δημ. Περιουσίας και Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παρα¬ 
λίας άρθρου 3 του Ν. 3971/2001 που συγκροτήθηκε 
με την 882/22.4.2002 απόφαση Οικονομικής Επιθεώ¬ 
ρησης Ιονίων Νήσων. 

Καθορισμός για πρώτη φορά, των ορίων του αιγιαλού και 
παραλίας στη θέση Τουριστικό Περίπτερο» Άσσου 
Δήμου Ερίσου, μπροστά απάτη φερόμενη ιδιοκτησία 
του Θαιΐο ΜεείΓοάοπίθηίοο. 

Στο Αργοστόλι σήμερατην 6.6.2003, ημέρα Παρασκευή 
οι υπογεγραμμένοι: 

1. Παπαδάτου - Βουτσινά Μαρία, Προϊστ. Κτημ. Υπηρε¬ 
σίας, ως Πρόεδρος. 

2. Μπάρκας Ιωάννης, Πολ. Μηχανικός, Προϊστ. ΤΥΔΚ, 
ως μέλς. 

3. Αλεξάτος Απόστολος, Λιμενάρχης Κεφαλληνίας, ως 
μέλος. 

4. Θεοπεφάτου Αφροδίτη, Προϊστ. Δ/νσης Πολεοδο¬ 
μίας Ν.Α. Κεφαλληνίας, ως μέλος. 

5. Μάης Χρήστος, Αναπλ. Διευθυντής Χωρ/ξίας και Πε¬ 
ριβάλλοντος Γ.Γ. Περιφέρειας Ιονίων Νήσων, ως μέλος, 

αποτελούντες την Επιτροπή καθορισμού ορίων αιγια- 
λού - παραλίας, που συγκλήθηκε έπειτα από σχετική πρό¬ 
σκληση του Προέδρου της, 

Λαβόντες υπόψη 

1) Την από 10.9.2002 αίτηση του Οαιΐο ΜαδίΓοάοιτίΘπί- 
οο, φερόμενου ιδιοκτήτου παραθαλάσσιας έκτασης στη 
θέση «Τουριστικό Περίπτερο» Άσσου Δήμου Ερίσου, με 
την οποία ζητείται ο καθορισμός των ορίων αιγιαλού στην 
περιοχή αυτή. 


2) Τα συνταχθέντα από τον Πολιτικό Μηχανικό Όθωνα 
Φιλιππάτο τον Ιούλιο 2002 τοπογραφικό και υψομετρικά 
διαγράμματα της παραπάνω περιοχής σε μία (1) πινακί¬ 
δα, με κλίμακα 1: 500, ηλεγμένα για την ακρίβεια της α¬ 
ποτύπωσης από τον Γεράσιμο Φιλιππάτο τοπογρ. Μηχα¬ 
νικό του Δήμου Ερίσου την 9.9.2002 και θεωρημένα από 
τον Προϊστάμενο Τ.Υ.Δ.Κ. Νομ. Κεφαλληνίας την ίδια η¬ 
μερομηνία, όπως ορίζουν οι διατάξεις του άρθρου 20 του 
Ν. 719/77. 

3) Τις διατάξειςτου Α.Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική 
με αυτόν Δικαστηριακή και Διοικητική Νομολογία. 

4) Τις διατάξειςτου Ν. 2971/2001 «Αιγιαλός Παραλία και 
άλλες διατάξεις». 

5) Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση σχετικά μετο πλάτος 
της βρέχόμενης από το χειμέριο κύμα ξηράς και με τα λοι¬ 
πά τους στοιχεία, ήτοι: 

1) Τη μορφολογία του εδάφους της ακτής. 

2) Το γεγονός ότι δεν υπάρχουν σημεία μεταβολής του 
αιγιαλού. 

γ) Την κατάσταση του θαλάσσιου χώρου. 

δ) Το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού και παραλίας. 

ε) Το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι Ν. Ν.Δ. 

6) Την μη ύπαρξη καθορισμού ορίων αιγιαλού και πα¬ 
ραλίας εκατέρωθεν της εξεταζομένης περιοχής. 

7) Το 544.5/427/03/15.5.2003 έγγραφο ΓΕΝ, αποφασί¬ 
ζουμε: 

1. Καθορίζουμε στο πιο πάνω αναφερόμενο τοπογρα- 
φικό διάγραμμα: 

α) την οριογραμμή του αιγιαλού με ερυθρή συνεχή πο¬ 
λυγωνική γραμμή, Α1, Α2, Α3,.Α23, Α24της οποίας 

οι κορυφές εξασφαλίζονται από σταθερά σημεία. 

β) την οριογραμμή της παραλίας με κίτρινη συνεχή πο¬ 
λυγωνική γραμμή Π1, Π2,.Π12, Π12Α.Π13.... Π23, Π24 

της οποίας οι κορυφές εξασφαλίζονται από σταθερά ση¬ 
μεία. 

2. Καθορίζουμε τη ζώνη παραλίας σε πλάτος 15 πιπι για 
τη εκτός σχεδίου περιοχή απάτην οριογραμμή του αιγια- 
λού για να εξυπηρετηθούν οι σκοποί της παραγρ. 2 του 
άρθ. 1 του Ν. 2971/2001, και στη διαμορφωμένη οικοδο¬ 
μική γραμμή για την εντός των ορίων οικισμού περιοχή 
σύμφωνα με την 1292/10.3.1986 απόφαση Νομάρχη Κε¬ 
φαλληνίας. 

Εντός του αιγιαλού δεν υπάρχουν κτίσματα. 

Εντός της ζώνης παραλίας υπάρχουν κτίσματατα οποία 
δεν εξαιρούνται. 

3. Η επιτροπή δεν διαπίστωσε ύπαρξη παλαιού αιγια- 
λού. 

Η Επιτροπή 
Η Πρόεδρος 

ΜΑΡΙΑ ΠΑΠΑΔΑΤΟΥ - ΒΟΥΤΣΙΝΑ 
Τα Μέλη 

I. ΜΠΑΡΚΑΣ, ΑΦΡΟΔΙΤΗ ©ΕΟΠΕΦΤΑΤΟΥ 
ΑΠΟΣΤ. Γ. ΑΛΕΞΑΤΟΣ, ΧΡ. ΜΑΗΣ 

ΑΠΟΣΠΑΣΜΑ Φ.Χ. Γ.Υ.Σ. 1:50.000 "ΙΘΑΚΗ" 

Αριθ.3199 (2) 

Άρση αναδάσωσης σε έκταση που έχει κηρυχθεί αναδα¬ 
σωτέα στη θέση «Πυργάκι» Δημοτικού Διαμερίσματος 
Δροσιάς του Δήμου Τριταίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 44 Ν. 998/79 "Περί προστασίας των δασών 
κ.λ.π. της Χώρας". 

2. Τις διατάξεις του Ν. 2503/97 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις". 

3. Την οίκ. 87234/7539/3.9.97 εγκύκλιο του Υπ. Γεωρ¬ 
γίας «Οδηγίες σχετικά με τον χαρακτηρισμό εκτάσεων». 

4. Την 186/30.6.1998 (ΦΕΚ727/Β/98) απόφαση Γ.Γ.Π.Δ.Ε. 
"Άσκηση αρμοδιοτήτων Γενικού Γραμματέα Περιφέρειας 
Δυτ. Ελλάδας επί θεμάτων ΔΑΣΙΚΩΝ και μεταβίβαση του δι¬ 
καιώματος υπογραφής στους Προϊσταμένους Υπηρεσια¬ 
κών Μονάδων της Περιφέρειας". 

5. Την 11571/8.12.1993 απόφαση του Δασαρχείου Πα¬ 
τριόν με την οποία κηρύχθηκε ως αναδασωτέα, δημόσια 
δασική έκταση εμβαδού 3.120 στρεμμάτων στην θέση 
"Χέρωμα"της τέως Κοινότητας Δροσιάς, λόγω πυρκα¬ 
γιάς. 

6. Την 5830/9.7.2003 πρόταση του Δασαρχείου Πατρών 
για άρση αναδάσωσης τμήματος της ανωτέρω έκτασης- 
εμβαδού 1,700 στρεμμάτων στη θέση «Πυργακι» Δημοτι¬ 
κού Διαμερίσματος Δροσιάς του Δήμου Τριταίας, προκει- 
μένου να γίνει εγκατάσταση μελισσοκομείου. 


7. Τη θετική εισήγηση της Δ/νσης Δασών Ν. Αχάίας και 
τηςΔ/νσηςΔασών Π.Δ.Ε. .αποφασίζουμε: 

Αίρουμε την αναδάσωση σε έκταση εμβαδού 1,700 
στρεμμάτων που βρίσκεται στην θέση "Πυργάκι" Δημοτι¬ 
κού Διαμερίσματος Δροσιάς του Δήμου Τ ριταίας και απο¬ 
τελεί τμήμα ευρύτερης έκτασης που κηρύχθηκε αναδα¬ 
σωτέα με την 11571/8.12.1993 απόφαση του Δασαρχείου 
Πατρών, όπως εμφανίζεται στο τοπογραφικό διάγραμμα 
κλίμακας 1: 5.000 με τα στοιχεία Α, Β, Γ, Δ, Ε, Ζ, Η, Α που 
θεωρήθηκε από τον Δασάρχη Πατρών με ημερομηνία 
4.7.2003 και αποτελεί αναπόσπαστο μέρος της απόφα¬ 
σης αυτής, για τον λόγο ότι έχει αποκατασταθεί η δασική 
βλάστηση (η οποία αποτελείται από αείφυλλα πλατύφυλ¬ 
λα θαμνώδους μορφής) και πρόκειται να γίνει εγκατάστα¬ 
ση πρόχειρου μελισσοκομείου. 

Η απαιτούμενη έκταση για την τοποθέτηση των κυψε¬ 
λών θα έχει εμβαδόν 1,500 στρέμ. (150μ.χ10 μ.) και το εμ¬ 
βαδόν του δρόμου που χρειάζεται να διανοίγει για την 
πρόσβαση στον χώρο, θα είναι 0,200 στρέμ. (50μ.χ4 μ.), 
όπως απεικονίζεται στο παραπάνω τοπογραφικό διά¬ 
γραμμα. 

Η παρούσα ισχύει μετά τη δημοσίευσή της στο Δημοτι¬ 
κό Διαμέρισμα Δροσιάς και στον Δήμο Τριταίας, σύμφω¬ 
να με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Σεπτεμβρίου 2003 

Με εντολή Γενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 

Αριθ.4314 (3) 

Κήρυξη αναδασωτέας έκτασης 1,305 στεμμάτων, στη θέ¬ 
ση «Κεφαλόβρυσο» ή «Κολυμπά» Δημοτικού Διαμερί¬ 
σματος Αγίου Σώστη, Δήμου Είρας, Νομού Μεσση¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Π.Δ. 51/87 "Καθορισμός των Περιφε¬ 
ρειών της Χώρας για το σχεδίασμά κ.λ. π. της περιφερει¬ 
ακής Ανάπτυξης". 

2. Τις δ/ξεις των άρθρων 1 παρ. 1 και 2, 2παρ. 1 εδ. δ’,5 
παρ. 3Β, 6 παρ. 7 και 7 παρ. 2 του Ν. 2503/97 "Διοίκηση, 
Οργάνωση, Στελέχωσητης Περιφέρειας κ.λ.π.". 

3. Τιςδ/ξειςτωνάρθρων24παρ. 1 και 117παρ. 3του Συ¬ 
ντάγματος. 

4. Τις δ/ξεις του Ν. 998/79 "περί προστασίας των δασών 
κ.λ.π." και ειδικότερα: 

α) του άρθρου 41 παρ. 1 
β) του άρθρου 38 παρ..1. 

5. Τις δ/γέςτου Υπουργείου Γεωργίας: 
α) 160417/1180/8.7.80 

β) 182447/3049/24.9.80. 

6. Την 3441/11.9.2003 πρόταση του Δασαρχείου Κυπα¬ 
ρισσίας περί κηρύξεως αναδασωτέας, της αναφερομέ- 
νης στο θέμα έκτασης, αποφασίζουμε: 


Κηρύσσουμε αναδασωτέα με σκοπό την προστασία για 
την επαναδημιουργίατης δασικής βλάστησης που κατα¬ 
στράφηκε από παράνομη εκχέρσωση από 25.11.2001 μέ¬ 
χρι 20.12.2001 τη δημόσια δασική έκταση, εμβαδού ενός 
στρέμματος και τριακοσίων πέντε τετραγωνικών μέτρων 
(1,305 τ. μ.) που βρίσκεται στη θέση "Κεφαλόβρυσο" ή 
"Κολυμπά" περιοχής Δημοτικού διαμερίσματος Άγιου Σω¬ 
στή Δήμου Είρας, Νομού Μεσσηνίας προσδιορίζεται ως 
εξής: Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, Π, Ρ, Σ, Τ, Υ, 
Φ, X, Ψ, Α και έχει όρια: 

Ανατολικά: Αγροτική έκταση Γεωργίου Μιχαλακόπου- 
λου και δημόσια δασική έκταση (ρέμα). 

Δυτικά: Δημόσια δασική έκταση. 

Βόρεια: Αγροτική έκταση Γεωργίου Μιχαλακόπουλου. 

Νότια: Δημόσια δασική έκταση (ρέμα). 

Όπως φαίνεται στο συνημμένο διάγραμμα κλίμακας 
1: 500 που συντάχθηκε από την Δασοπόνο του Δασαρχεί¬ 
ου Κυπαρισσίας Ευγενία Αλεξανδροπούλου και εντοπίζε¬ 
ται στο απόσπασμα Φύλλο Χάρτη «Νέα Φιγαλεία» κλίμα¬ 
κας 1: 50.000 και αποτελεί αναπόσπαστο μέρος της από¬ 
φασης αυτής. Προβλέπεται φυσική αναγέννηση της 
δασικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 9 Οκτωβρίου 2003 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

